

**CYFARFOD PWYLLGOR GWEITHREDOL Y GANGEN**

**Dyddiad y cyfarfod:** Dydd Llun 19 Ionawr 2015

**COFNODION**

**Yn bresennol:**

Joyce Watson AC, y Cadeirydd

Mohammad Asghar AC

William Powell AC

Al Davies, Ysgrifennydd Dros Dro y Gangen

1. **YMDDIHEURIADAU AM ABSENOLDEB**

Cafwyd ymddiheuriadau gan Simon Thomas AC

1. **COFNODION Y CYFARFOD DIWETHAF –** Papur CPA 05-14M

Cytunodd y rhai a oedd yn bresennol â chofnodion y cyfarfod diwethaf.

1. **MATERION YN CODI O'R COFNODION**

Nid oedd unrhyw faterion yn codi

1. **ADOLYGIAD O WEITHGAREDDAU DIWEDDAR**

 **Adborth ar gyfarfodydd, ymweliadau, digwyddiadau a chynadleddau diweddar a chamau dilynol.**

* *Cyfarfod Pwyllgor Llywio Seneddwragedd y Gymanwlad BIMR
San Steffan, Llundain
11 Rhagfyr 2014*

Rhoddodd y Cadeirydd adroddiad byr o'r cyfarfod hwn lle bu'n bresennol yn ddiweddar. Roedd y cyfarfod wedi canolbwyntio ar y trefniadau ar gyfer Cynhadledd Ranbarthol Seneddwragedd y Gymanwlad sydd ar ddod yn Gibraltar.

**5. BLAENGYNLLUNIO**

 **Cyfarfodydd, ymweliadau, digwyddiadau a chynadleddau arfaethedig**

* *Ymweliad gan Senedd Fiji*

*2-3 Chwefror 2015*

Cadarnhaodd y Cadeirydd y byddai uwch ddirprwyaeth fechan o Senedd Fiji yn dod ar ymweliad ac yn cymryd rhan mewn rhaglen dau ddiwrnod yn y Cynulliad.

Roedd y Gangen wedi cytuno i gynnal cinio ar gyfer y ddirprwyaeth ar nos Fawrth 3 Chwefror.

Cadarnhaodd Al y byddai nodyn briffio yn cynnwys bywgraffiadau aelodau'r ddirprwyaeth a chefndir yr ymweliad yn cael ei anfon at yr Aelodau o flaen llaw.

* *Cynhadledd Seneddwragedd y Gymanwlad BIMR (****DOGFEN 2****)
Gibraltar
4-6 Chwefror 2015*
Trafododd Aelodau Gweithredol y gangen a oedd yn bresennol rinweddau'r ceisiadau a ddaeth i law i fynychu'r gynhadledd gyda Chadeirydd y Gangen er mwyn ffurfio dirprwyaeth Cymru.

Yr Aelodau a ddewiswyd i gynrychioli'r Gangen gyfer y gynhadledd hon oedd:

**Ann Jones AC**

**Jenny Rathbone AC**

* *Diwrnod y Gymanwlad 2015

a) San Steffan – dydd Llun 9 Mawrth*
Cadarnhaodd y Cadeirydd bod Ysgol Dyffryn Aman yn falch iawn i fanteisio ar y cyfle i gynrychioli'r Gangen yn San Steffan ar Ddiwrnod y Gymanwlad eleni ac mai'r cyfranogwyr fyddai

James Jones
Esther Jones

Yn ôl yr ysgol byddai angen i'r myfyrwyr gael cwmni athro, er mwyn cydymffurfio â'i phroses asesu risg. Cadarnhaodd Aelodau'r gangen eu bod yn fodlon awdurdodi costau teithio a llety'r athro a fyddai'n bresennol, ynghyd ag unrhyw gostau rhesymol eraill wrth hwyluso cyfranogiad y myfyrwyr yn San Steffan, yn ogystal ag yn y Senedd ar gyfer y derbyniad ar y noson ganlynol.

1. *Derbyniad yn y Senedd – Dydd Mawrth 10 Mawrth*

Atgoffodd y Cadeirydd yr Aelodau fod derbyniad gyda'r hwyr ar gyfer Diwrnod y Gymanwlad yn cael ei drefnu yn Oriel y Senedd gyda'r gwahoddiadau i ddilyn yn fuan.

* *45ain Cynhadledd Ranbarthol BIMR
Cyprus
24-27 Mai 2015*

Nid oedd unrhyw wybodaeth bellach wedi dod i law am Gynhadledd BIMR eleni.

* 1. **DYDDIADAU DROS DRO AR GYFER CYFARFODYDD YN Y DYFODOL**

Dydd Llun 2 Mawrth 2015

7. **EITEMAU NEWYDD / UNRHYW FUSNES ARALL**

**Papurau i'w nodi**- Cylchlythyr Seneddwragedd y Gymanwlad BIMR (**DOGFEN 3**)

Ionawr 2015